คุณคะอยากจะทราบว่า จะเลิกฉีดยาคุมจะมีโอกาสท้องไหมคะ หนูฉีดยาคุมมาแบบเดือนละเข็มมา2 เดือนจะเลิกฉีดแต่เดือนทีสองมีเพสสัมพันธ์แบบหลั่งในวันที่20 สิงหาคม และจะต้องฉีดเดือนต่อไปคือวันที่4 กันยายน แต่ตอนนี้มีเลือดไหลกระปริดประปรอย สามารถเลิกฉีดแล้วจะมีโอกาศท้องไหมคะ
สวัสดีค่ะ ยาฉีดคุมกำเนิดชนิดที่ฉีดทุก 1 เดือนนั้น เป็นชนิดที่เป็นฮอร์โมนรวม ซึ่งจะคล้ายกับการทานยาเม็ดคุมกำเนิด คือเมื่อหยุดฉีดหรือหยุดทานแล้ว ประสิทธิภาพในการป้องกันการตั้งครรภ์ก็จะหมดลงในทันที และการตกไข่และโอกาสที่จะตั้งครรภ์ก็จะกลับมาภายใน 2-3 สัปดาห์หากวันที่นัดฉีดเข็มต่อไปคือ 4 ก.ย. ดังนั้น การมีเพศสัมพันธ์ในวันที่ 20 ส.ค. ยาแีดก็จะยังช่วยป้องกันการตั้งครรภ์ได้ โดยสามารถป้องกันการตั้งครรภ์ได้มากกว่า 99%ส่วนการมีเลือดออกกะปริดกะปรอยในช่วงสัปดาห์สุดท้ายของการฉีดยา หรือประมาณ 1 สัปดาห์ก่อนถึงวันนัดฉีด ถือเป็นอาการปกติ เพราะเป็นเลือดประจำเดือนที่จะต้องที่เกิดขึ้นจากผลของยา ซึ่งบางรายอาจมีปริมาณน้อยได้ และการมีเลือดออก ก็แสดงว่าไม่มีการตั้งครรภ์เกิดขึ้นค่ะเมื่อจะเลิกฉีดยา คือจะไม่ไปฉีดต่อในวันที่ 4 ก.ย. ดังนั้นหลังจากวันที่ 4 ก.ย. เป็นต้นไป หากมีเพศสัมพันธ์ ก็จะมีโอกาสตั้งครรภ์ได้ค่ะ